AA-lava. AA-lava (Gavayi orollaridagi lavalarning bir turi) — alohida-alohida boʻlaklardan iborat vulkanik oqma. Yuzasi bir necha boʻlaklardan tuzilgan boʻlib, notekis, oʻrtacha va kam yopishqoq bazaltlarga xos. "Toʻlqinsimon lavalar" bilan birga baʼzi bir otsim tarkibida uchraydi, ulardan qalinligi (4,5—6,0 m. gacha) bilan farqlanadi. Boʻlakchalarining kundalang kesimi katta-kichikligi 1— 1,5 m. Gavayi orollari va Islandiyada koʻp uchraydi. U joylardagi bunday lava oqmalari "analxraun nomi" bilan mashhur. Koʻpchilik olimlar AA- lavani turlicha nom bilan atashni tavsiya etganlar. Mas., Shveysariya vulkanshunosi Rittman „boʻlaklangan lava“, Djaggar esa „afrolit“ deb atashni tavsiya qilganlar.